**ԿԻՍԱՏ ԽՆՁՈՐԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլըմ ա, չլըմ մի չոր կնիկ։ Օրի մի օրը աստոծը տենըմ ա, որ դա առանց ժառանգ ա, իրեք խնձոր ա վեր գցըմ։ Էդ կնիկը մնիցը կծըմ ա, հետո էն էրկու սաղն ու էդ կծածը դնըմ ա ըրորոցըմն ու ըրորըմ.— Նանա, նանա բալա ջան։ Դրանցից ունենըմ ա իրեք տղա, բայց մինը՝ կիսատ՝ մի թևը, մի անգաճը, մի ոտը պակաս։ Դրանք շատ քյասիբ են ըլըմ։

Օրի մի օրը էրկու սաղ տղեն ասըմ են.— Նանի, մեզ մի ճանապար ցույց տուր, գնանք մի ապրուստ անենք, ապրինք։

Մերն ասըմ ա.— Տղեք ջան, էս փլան տեղը մի Ումբար անըմով ուշաբ կա, նա մեր երգրի հարստութինը սաղ տարել ա, մենակ մեր թաքավորին ա լավ մտիկ անըմ, թե կարաք՝ գնացեք նրանից մեր ապրուստը եդ բերեք, թե չէ՝ էլ ուրիշ տեղը գիդեմ ոչ։

Տղեքը, որ էդ լսըմ են, մերը ճամփեն ցույց ա տալի, վեր են կենըմ, դբա Ումբարը ճամփա ընգնըմ։

Էն կիսատ տղեն լաց ա ըլըմ, ասըմ ա.— Նանի, ես էլ եմ գնըմ։

Մերը թողըմ չի, ասըմ ա.— Ֆողեմ քո գլուխը, դուն ինչ տղա ե՞ս որ, սկի կարըմ չես քեզ հմար ման գաս։

Թող էդ կիսատ տղեն տանը մնա, մենք տենանք էն էրկուսն ինչ են անըմ, ո՞ւր են գնըմ։

Հերն ասըմ ա.— Որ գան ջրին հասնին, հլա տես ներքևը լվացվիլ տին— վերևը թամուզ ջուր խմի՞լ, թե վերևը լվացվիլ տին, ներքևը պխտոր ջուր խմիլ։

Ախչիկը մտիկ ա անըմ, տենըմ ա վերևը լվացվեցին, ներքևը պխտոր ջուր խմեցին։

Հերն ասըմ ա․— Թող գան, դրանք իմ գերին։

Էրկու ախպերով գնըմ են Ումբարի դռանը կաղնըմ, ասըմ են.— Հե՛յ, Ումբար, դուս արի կռվինք։

Ասըմ ա.— Տուն էկեք, շորվա խմենք։

Դրանք տուն են գնըմ թե չէ, տանը ֆորեր ա շինած ըլըմ, էրկուսին էլ ֆորն ա գձըմ, ջղացի քարը վրեն գձըմ, ծածկըմ։

Դրանք թող ֆորըմը մնան, խաբար տանք Կիսատից։

Կիսատն ախպորտանց եդնա լաց ա ըլըմ, մորը ղանչանք անըմ, որ թողու ինքն էլ գնա ախպորտանցը քոմագ։ Որ շատ մոր զահլեն տանըմ ա, մերը թողըմ ա։ Դա ճամփա յա ընգնըմ, գնըմ։

Գնըմ ա ղազարածին հանդիպըմ, բարև ա տալի, բարև ա առնըմ։

Ասըմ ա.— Ո՞ւր ես գնըմ։

Ասըմ ա.— Գնըմ եմ ախպորտանցս քոմագ անեմ, Ումբարից մեր ապրուստը խլենք։

Ասըմ ա.— Թե նրանց օրըմն ես՝ գնալ մի։ Դա էդ ղազերը կռվացնըմ ա, Կիսատը մի ձեռով կենտ-կենտ վերցնըմ ա, վրա անըմ, ամնուն մի սարի ճկատով տալի։

Ղազարածն ասըմ ա.— Գնա, քեզանըմ մի բան կա, էրկու սաղ տղամարթը կարացին ոչ, դու մի կռնանի՝ կարացիր։

Դա ճամփեն շարունակըմ ա, հասնըմ տվարածին։ Նրա բուղենին էլ ա ղազերի օրը գձըմ, գնըմ հասնըմ փայտահատին։

Ասըմ ա.— Այ տերը բարի տա քեզ, ծառըս կիսատ ա մնացել կտրե, եդո գնա։

Դա հեռու կանգնըմ ա, մի ձեռով բոթըմ ծառը թոլ անըմ։

Ասըմ ա.— Գնա, գորձըդ աչող ա։ Էրկու սաղ մարթը կարացին ոչ կացնով կտրեն, դու մի ձեոռվ թոլ արիր։

Դա էդ ճամփեն շարունակըմ ա, գնըմ հասնըմ Ումբարի դզի ծերը։

Ումբարն ասըմ ա.— Անահիտ ջան, հլա տես իմ ֆողըմը մարթի շվաք հու չկա՞։

Ախչիկը տենըմ ա, ասըմ ա.— Հայրիկ, հրե հեռու մի մարթ ա գալի։

Ասըմ ա.— Հլա տես ջրի ներքին կռնիցը լվացվիլ տի, վերի կռնիցը խմի՞լ, թե հլե վերի կռնիցը լվացվիլ տի՝ ներքին կռնիցը խմիլ։

Ախչիկը տենըմ ա, որ ներքի կռնիցը լվացվեց, վերի կռնիցը խմեց։

Հերն ասըմ ա.— Իմ օրն էլ ըստի ա հատել։

Կիսատը գալիս ա հասնըմ Ումբարի դուռը, ասըմ ա.— Դուս արի կռվինք։

Ասըմ ա.— Տուն արի, շորվա խմենք։

Ասըմ ա.— Դուշմանը սեղանի վրա չի շորվա խմիլ, դուս արի մեյդան՝ զենքով զրից անենք։

Ումբարի ջանը դող ա ընգնըմ, դուս ա գալի, ասըմ ա.— Առաչ հերթն իմն ա։

Ասըմ ա.— Թող քու ասածն ըլի։

Ումբարը թուրը վրա ա բերըմ, հմա Կիսատին տեղիցը ժաժ չի տալի։ Հերթը հասնըմ ա Կիսատին, տալիս ա Ուշաբի գլուխը թռցնըմ։

Ասում ա.— Մին էլ վրա բի։

Ասըմ ա.— Մորիցս մին եմ ծնվել։

Ուշաբին սպանելուց եդը դիմում ա Անահըտին, ասըմ ա.— Ախչի, ցույց տուր իմ ախպորտանց տեղն ու քու հոր պհած ոսկիները, թե չէ դուն էլ հորդ հացը կուտես։

Ասըմ ա.— Ինձ էլ խփե՝ սպանե, գլուխս կընգնի հորս մեիդի վրա, ձեռներս՝ ոսկիների, ոտներս՝ ախպորտանցդ։

Ասըմ ա.— Չէ, քեզ սպանիլ չեմ, ցույց տուր ասածնիս։

Ասըմ ա.— Որ էդպես ա, ախպորտանցդ որ փրգես, նրանք ինձ էլ կսպանեն, քեզ էլ կսպանեն, ոսկիներն էլ վեր կունին կգնան։ Արի ինձ մի տեղ պհե, նոր ախպորտանցդ էդ ֆորիցը հանե։

Կիսատն Անահըտին պհըմ ա, ախպորտանցը ֆորիցը կիսամեռ հանըմ, ուշկի բերըմ, ոսկիները լցնըմ են խուրջինների մեջ, որ ճամփա ընգնին։

Էրկու ախպերն իրար ասըմ են.— Մեր նամուսը վեր չի ունիլ, որ սա գնա պարծենա, թե մի կռնանի էսքան բան ա արել, լավն էն ա՝ սրան ֆորը գցենք, մենք խուրջըննին շլակենք, գնանք։

Կիսատին բոթըմ են, գձըմ, իրանք ոսկին շլակըմ, գնըմ։ Գնըմ են հասնըմ մի գոմահանդի, հոքնըմ են, քունները տանըմ ա, քնըմ են։

Թող դրանք քնած մնան՝ խաբարը տանք Կիսատից։

Կիսատը ֆորըմը մնըմ ա, մտածըմ իրա ախպորտանց մասին որ իրան դավաճանեցին։ Մին էլ փչըմ ա, քարը ֆորի բերնից դենն ա ընգնըմ, հմա կարըմ չի ձեռով բռնելով դուս գա։ Կանչըմ ա Անահըտին, նրա քոմագով դուս ա գալի։

Ասըմ ա.— Ո՞ւր գնացին ախպերտինքս։

Ասըմ ա.— Ոսկին տարան, գնացին։

Ասըմ ա.— Անահի՛տ, հՀամաձայն ե՞ս ինձ հետ ամուսնանաս։

Ասըմ ա. — Ի՞նչ տիմ անիլ, որ համաձայն չըլիմ։

Դրանք վեր են կենըմ, մի դարդակ խուրջին վեր ունըմ, ճամփա ընգնըմ։ Գնըմ են հասնըմ են գոմահանդը, որտեղ ախպրտինքը քնած են դեռ։ Դրանք ոսկին դրդակըմ են իրանց խուրջընի միչին, նրանց խուրջըննու մեչը փեին են ածըմ, բերանը կապըմ, դնըմ ընդի, իրանք պահ մտնըմ։

Նրանք քնից զարթնըմ են, խուրջըննին շլակըմ, մինն ասըմ ա.— Տեհա՞ր, որ ասեի՝ քնինք, դինջանանք, հմի ինչքան թեթևացավ։

Խուրջըննին շլակում են, գնըմ հասնըմ իրանց տուն, մորը կտրիցն ասըմ են.— Նանի, խալիչա փռե ոսկին դվեր ածենք։

— Դրո՞ւստ։

Դրուստ խալիչա ա փռըմ, դրանք փեինը վեր են ածըմ, տանը կիտըմ:

Մերներնուն չրանըմ ա, դրանց տանըմ ա գոմն ածըմ, դուռը փագըմ, ասըմ ա.— Գնացեք փեյնըմն ապրեցեք, որ էլ էդ թավուր բան չանեք։

Նրանք էլ բան չեն գլխի ըլըմ, գոմըմը փագված մնըմ են։ Կիսատը խուրջինը շլակըմ ա, ոսկին փայ անելով գալիս տուն հասնըմ, էդ խուրջընի մի թայը լիքը մնըմ ա։

Անահիտը փայ անելուն ռազի չի ըլըմ, ասըմ ա.— Մենք կուտենք։

Կիսատն ասըմ ա.— Մեր փայը կմնա, դրանց որ տալիս եմ, իրանց ոսկին եմ տալի, որ քու հերը խլել էր։

Գալիս ա եդ էն ախպորտանց պես ասըմ.— Նանի՛, խալիչա փռե ոսկին վրեն ածեմ։

Ասըմ ա.— Կորի՛, վայ տամ քու գլխին, սաղերն ինչ բերին, թե կաղն ինչ բերե։

Ասըմ ա.— Չէ՛, փռե։

Վերջը փռիլ ա տալի, ոսկին վրեն լցնըմ։ Մերն ուրախանըմ ա։

Կիսատը տուն ա գնըմ, ասըմ ա.— Ախպերտինքս ո՞ւր են։

Ասըմ ա.— Սհե-սհե, գոմըմն են:

Ասըմ ա.— Գնա՛ կանչե գան։

Կանչըմ ա բերըմ, էն ոսկու կեսն իրանց ա տալի, ասըմ ա.— Դավաճան ախպերտինք, գնացեք մեր տանից, որդի ուզըմ եք, ապրեցէք։

Դրանք գնըմ են։

Մերը բերըմ ա Կիսատի հմար հաց շինըմ։ Կիսատն ասըմ ա.— Չէ, նանի, ես մենակ չեմ, նշանածիս էլ կանչե։

Բա.— Ի՞նչ նշանած։

— Ումբարի ախչիկ Անահիտն ա։

— Դրան տուն մի բերիլ, մենք դրանից խեր չենք տենալ։ Թե.— Չէ, որ չէ, մենք իրար խոսք ենք տվել։

Վերչը մորը լսըմ չի, բերըմ ա տուն։

Կիսատն Անահըտի հետ ապրըմ ա, քանի ըրեխա են ունենըմ, ըրեխեքը կորչըմ են։ Մի անքամ էլ որ ըլըմ ա, Կիսատը պահ ա մտնըմ, տենըմ ա՝ Անահիտն իրան ըրեխին կերավ։ Տալիս ա տեղն ու տեղն Անահըտին սպանըմ, տանըմ թաղըմ։

Եդնա գնըմ ա մի քյասըբի ախչիկ ուզըմ, թազա հրսանիք են անըմ, կարքին ապրըմ են, ասըմ են.—Ուշաբն ռլշաբ էլ կմնա, մարթը նա ա, ով քյասիբ ա էլել, քյասըբի ղադրն էլ գիդե։